Oransje diamant solgt for 195 millioner
Diamanten som ble funnet i Sør-Afrika er på 14,82 karat, ble solgt til en ukjent kjøper som reiste seg og gikk med en gang kjøpet var gjennomført. Selgeren, som har eid den de siste 30 årene, er også anonym, ifølge nyhetsbyrået AP. Diamanten er en av veldig få diamanter av denne typen. Tidligere har den største steinen som har blitt auksjonert bort vært på seks karat. - Å ha en på over 14 karat er utrolig, sier auksjonshuset Christies internasjonale edelsten-direktør David Warren til AFP. Han sier at fargede diamanter er sjeldnere enn hvite diamanter, og derfor koster mer per karat enn hvite, normale steiner. - Det er fordi fargede diamanter er naturlige underverker. De begynner som hvite diamanter og så blir de farget av noe i bakken. Grønne diamanter blir farget av radioaktivitet i bakken, blå diamanter blir farget av bor og gule diamanter - som veldig sjeldent kan bli oransje - får fargen av nitrogren. Rosa diamanter blir farget av en forvrengning i krystallstrukturen i det steinen tar form, og Christie's rival Soteby's skal onsdag auksjonere bort en perfekt 59.60 karat stor rosa stein som kalles «Den Rosa Stjerne». Er du interessert i å bli eier av den må du minst ut med 360 millioner kroner. (VG/NTB)
En svært sjelden oransje diamant, den største i sitt slag, ble tirsdag kveld solgt på Christie's auksjon i Genève for 31,5 millioner dollar